Another Planet / Voyager

„Another Planet“ / „Voyager“ je druhý singel austrálskej drum and bassovej skupiny Pendulum. Bol vydaný dňa 23. februára 2004 nezávislým vydavateľstvom Breakbeat Kaos a bol to prvý singel skupiny, ktorý bol vydaný na 12" obrazovom disku. Singel dosiahol 46. miesto v rebríčku UK Singles Chart a 1. miesto v rebríčku UK Dance Chart.

Skladba „Another Planet“ obsahuje prvky muzikálovej verzie Vojny svetov od Jeffa Wayna a dostala sa na album Hold Your Colour, ktorý bol vydaný v júli 2005. Obe skladby sa objavili na kompilácii Jungle Sound: The Bassline Strikes Back!.

Formáty a zoznamy skladieb
Toto sú hlavné formáty a súvisiace zoznamy skladieb singlu „Another Planet“ / „Voyager“. Obe skladby napísal a produkoval Rob Swire, Paul Harding a Gareth McGrillen.

12" vinyl singel 
(BBK003; vydanie: 23. február 2004)
A. „Another Planet“ – 7:33
AA. „Voyager“ – 6:07

12" obrazový disk 
(BBK003P; vydanie: 23. február 2004)
A. „Another Planet“ – 7:33
AA. „Voyager“ – 5:41

Pozície v rebríčkoch

Zostava
Nasledujúci ľudia sa podieľali na „Another Planet“ / „Voyager“.
Rob Swire – textár, syntetizátor, producent, mixovanie hudby
Gareth McGrillen – textár, producent
Paul Harding – textár, producent
Simon Davey – mastering

Referencie

Externé odkazy
Another Planet / Voyager na Discogs
Another Planet / Voyager na MusicBrainz
Another Planet / Voyager na SoundUnwound

Single z 2004
Piesne skupiny Pendulum
Piesne zložené Robom Swirom